
Rammer for hospitering og opptak i eldre lag

Fotballstyret ønsker hospitering som et ledd i spillerutviklingen, men ser nødvendigheten av at dette skjer i kontrollerte rammer. Hospitering er en sportslig sak som hovedsklig angår enkeltspilleren, og alle henvendelser skal gjøres til hovedtrener. Videre må hospiteringen skje under rammer som skaper forutsigbarhet for det laget spilleren tilhører.
Hospitering internt i SIF
· Vi skal legge til rette for hospitering i SIF. Det gjelder både treninger og kamper.
· Kommunikasjon vedr. hospitering skal foregå mellom hovedtrener på avgivende lag og mottagende lag.

· En spiller kan hospitere både ett og to års trinn opp hvis dette synes fornuftig.

· I noen tilfeller er det kun aktuelt med hospitering på treninger. Andre ganger er det aktuelt med både treninger og kamper. Avgjørelse om dette tas av hovedtrenere.

· Spillere som skal hospitere i kamper for eldre lag skal være blant de beste på det laget han/hun hospiterer opp til.

· Det kan være aktuelt med kamp hospitering til eldre lag for å hjelpe til når de selv har for få spillere. Dette er selvsagt helt ok.

· Spillere som skal hospitere må utvise gode holdninger, ha en strek interesse for fotball og ha gode ferdigheter.

· Hospiteringen kan foregå permanent eller i kortere tidsperioder.

· Alle lag må orientere om klubbens retningslinjer for hospitering på foreldremøter.

· All hospitering som foregår kommer i tillegg til aktiviteten på det laget spilleren aldersmessig tilhører.

· Hvis aktiviteter kolliderer skal spilleren delta der han/hun aldersmessig tilhører.

· Foreldre er selvsagt med i dialogen om hospitering. Ofte er det naturlig at forespørsel kommer fra foreldre. Da er det viktig å kanalisere dette til hovedtrener slik at kommunikasjonen blir riktig. 

· Dersom et lag har «mange» spillere som er aktuelle for hospitering, må det kanskje innføres en ordning med rullering på hvem som er med til enhver tid.

Opptak på et lag i aldersklassen over
· Ingen spillere flyttes permanent vekk fra det laget de aldersmessig tilhører i barnefotballen. Dette er først aktuelt etter fylte 13 år.
Hospitering i andre klubber

· Det tillates IKKE hospitering i andre klubber. 
